ບັງກລາແດັສ ຢຸດເຊົາ ​ຊອກຄົ້ນ​ຫາ ​ຕາມຊາກ ຫັກພັງແລ້ວ (ສະໄລດ໌)
ການ​ຊອກຄົ້ນ​ຫາ​ ໃນ​ຕຶກ​ທີ່​ພັງ​ລົງ ຊຶ່ງ​ເປັນ​ທີ່​ຕັ້ງ​ ຂອງ​ໂຮງງານ​ອຸດສາຫະກໍາຕັດ​ຫຍິບ​ ຫລາຍໆ​ແຫ່ງນັ້ນ​ ໄດ້​ຍຸດຕິ​ລົງ​ໃນ​ວັນ​ອັງຄານ​ມື້​ນີ້ແລ້ວ.
ບັນດາເຈົ້າໜ້າທີ່ Bangladesh ກ່າວວ່າພວກຕົນໄດ້ຢຸດ ເຊົາການຊອກຄົ້ນຫາ ພວກທີ່ໄດ້ຮັບເຄາະຈາກເຫດຕຶກພັງ ທີ່ໄດ້ຍັງຜົນໃຫ້ມີຜູ້ເສຍຊີວິດ 1,127 ຄົນນັ້ນແລ້ວ ການຊອກຄົ້ນຫາໃນຕຶກທີ່ພັງລົງ ຊຶ່ງເປັນທີ່ຕັ້ງຂອງໂຮງງານ ອຸດສາຫະກໍາຕັດຫຍິບຫລາຍໆແຫ່ງ ໃກ້ໆກັບນະຄອນຫຼວງ Dhaka ນັ້ນ ໄດ້ຍຸດຕິລົງໃນວັນອັງຄານມື້ນີ້ ໃນວັນສຸກແລ້ວນີ້ ພວກກູ້ໄພໄດ້ພົບເຫັນຜູ້ເຄາະຮ້າຍແມ່ຍິງ ຄົນນຶ່ງ ທີ່ຍັງມີຊີວິດລອດຢູ່ ຊຶ່ງຜູ້ກ່ຽວໄດ້ຖືກຕັນຢູ່ໃຕ້ຊາກຫັກ ພັງ ເປັນເວລາ 17 ມື້ ລັດຖະບານໄດ້ກ່າວໃນວັນອາທິດວານນີ້ ວ່າຕົນມີແຜນທີ່ຈະຂຶ້ນອັດຕາຄ່າແຮງງານຕໍ່າສຸດ ໃຫ້ພວກພະນັກງານຕັດຫຍິບ ເພື່ອຕອບສະໜອງການປະທ້ວງ ທີ່ພົວພັນກັບເຫດຕຶກພັງ ໃນເດືອນແລ້ວນັ້ນ ອຸປະຕິເຫດຕຶກພັງເມື່ອວັນທີ 24 ເດືອນເມສາ ຢູ່ໃກ້ໆກັບນະຄອນຫຼວງ Dhaka ນັ້ນຈຸດ ຂະນວນໃຫ້ມີການເດີນຂະບວນເປັນເວລາຫລາຍວັນ ຂອງພວກພະນັກງານຕັດຫຍິບ ທີ່ພາກັນປະທ້ວງ ຄ່າແຮງງານຕໍ່າແລະສະພາບການທີ່ຂີ້ຮ້າຍ ຢູ່ບ່ອນເຮັດວຽກ ທາງການໄດ້ຈັບກຸມ ຢ່າງນ້ອຍ 9 ຄົນ ທີ່ກ່ຽວຂ້ອງກັບອຸປະຕິເຫດຕຶກພັງນີ້ ທາງການຍັງກ່າວອີກວ່າ ການໃຊ້ເຄື່ອງຈັກປັ່ນໄຟໜັກໆຫຼາຍໆເຄື່ອງ ຢູ່ຊັ້ນເທິງຂອງຕຶກ ອາດໄດ້ເປັນສາເຫດສ່ວນນຶ່ງຂອງອຸປະຕິເຫດຄັ້ງນີ້ ເພາະວ່າໂຄງສ້າງຂອງຕຶກນັ້ນແມ່ນ ບໍ່ໄດ້ສ້າງຂຶ້ນເພື່ອຮອງຮັບ ນໍ້າໜັກດັ່ງກ່າວນີ້ ລັດຖະບານ Bangladesh ກ່າວວ່າ ໄດ້ມີການປິດໂຮງງານອຸດສາຫະກໍາຕັດຫຍິບ ເສື້ອຜ້າ 18 ແຫ່ງ ຍ້ອນເຫດຜົນດ້ານຄວາມປອດໄພ ຫຼັງຈາກເກີດເຫດຕຶກພັງແລ້ວນັ້ນ